১৯৪১ থেকে ১৯৪২ সাল পর্যন্ত স্যাগার্সের খেলোয়াড়ী জীবন বাঁধাগ্রস্ত হয়। ৬ ডিসেম্বর, ১৯৪১ তারিখে সিডনিতে রয়্যাল অস্ট্রেলিয়ান এয়ার ফোর্সে (আরএএএফ) তিনি তালিকাভূক্ত হন। লিডিং এয়ারক্রাফটসম্যান আরএ স্যাগার্স ৪২১০৪৩ হিসেবে এলিমেন্টারি ফ্লাইট স্কুলে কাজ করেন। ২৯ জুলাই, ১৯৪২ তারিখে তিনি এ দায়িত্ব থেকে অব্যহতি পান। তাস্বত্ত্বেও ১৯৪৫ সাল পর্যন্ত অস্ট্রেলিয়ার ঘরোয়া ক্রিকেটে প্রত্যাবর্তন করতে পারেননি। ১৯৪৫-১৯৪৬ মৌসুমে তিনি সাত খেলায় অংশ নেন, ২১.০০ গড় ১৬৮ রান এবং ১২ ক্যাচ ও পাঁচ স্ট্যাম্পিং করেন। তারপর তিনি ব্যাট হাতে রান খরায় ভুগতে থাকেন; ১৯৪৬-১৯৪৭ মৌসুমে আট খেলায় ২১.০০ গড়ে তিনি মাত্র ১৭৬ রান সংগ্রহ করেছিলেন। তাস্বত্ত্বেও ১৬ ক্যাচ ও সাত স্ট্যাম্পিং করে উইকেট-রক্ষক হিসেবে কার্যকরী ছিলেন। ১৯৪৭-১৯৪৮ মৌসুমে তার ব্যাটিংয়ে প্রাধান্যতা ফিরে আসে। ১০ খেলায় ২৯৮ রান তুলেন ও প্রথমবারের মতো ৯০-এর ঘরে যান। এছাড়াও, গ্লাভস হাতে খুবই সফলতম মৌসুম উপভোগ করেন, খেলোয়াড়ী জীবনের সর্বোচ্চ ২১ ক্যাচ ও চার স্ট্যাম্পিং করেন।

প্রারম্ভিক জীবন
দ্বিতীয় বিশ্বযুদ্ধ
অপরাজেয় দল
প্রত্যাবর্তন